Bayeux
Store norske leksikon,Geografi,Verdens geografi,Europa,Frankrikes geografi
Bayeux, by i Frankrike, i regionen Normandie, departementet Calvados, 27 kilometer nordvest for Caen. Byen har 13 121 innbyggere (2017).
Bayeux har en gotisk domkirke fra 1200-tallet og flere gamle hus (1300–1500-tallet). Byen var en viktig romersk by under navnet Civitas Baiocassium. Den ble erobret av normannerne i 880, og ble beleiret og ødelagt flere ganger under hundreårskrigen og religionskrigene på 1500-tallet. Under invasjonen i 1944 ble Bayeux, etter store skader, som den første franske byen befridd av britiske tropper 7. juni. I Bayeux henger det berømte bayeuxteppet. Les mer i Store norske leksikon Frankrike Frankrikes geografi Frankrikes historie bayeuxteppet